**Ndamukong Suh** (s. 6. tammikuuta 1987 Portland, Oregon) on yhdysvaltalainen amerikkalaisen jalkapallon pelaaja, pelipaikaltaan sisempi linjamies. Hän pelaa nykyisin NFL-joukkue Tampa Bay Buccaneersin riveissä.

Pelaajaura
----------

### Detroit Lions

Suhin varasi NFL:ään Detroit Lions vuonna 2010 varausnumerolla 2. Tätä ennen hän pelasi University of Nebraska–Lincolnin collegejoukkueessa.

Hän allekirjoitti elokuussa 2010 viiden vuoden sopimuksen, jonka arvo oli 68 miljoonaa dollaria. Suh pelasi tulokaskaudellaan kaikki 16 ottelua avauskokoonpanossa ja keräsi kauden aikana yhteensä 66 taklausta ja kymmenen säkitystä, joka oli myös eniten tulokkaista. Sporting News valitsi hänet kauden tulokkaaksi.

Kaudella 2011 Suh pelasi 14 ottelua, joissa keräsi 36 taklausta ja neljä säkitystä. Hän aiheutti ongelmia ottelussa Green Bay Packersia vastaan työnnettyään Evan Smithin maahan kolmesti ja astuttuaan vihellyksen jälkeen hänen käden päälle. Suh ajettiin ulos kesken ottelun tarpeettomasta kovuudesta. Myöhemmin Suh sai kahden ottelun pelikiellon jääden kyseisistä otteluista ilman palkkaa.

Kolmannella kaudellaan 2012 Suh pelasi 16 ottelua ja oli avauksessa jokaisessa ottelussa. Hän keräsi yhteensä 35 taklausta, joka oli hänen uransa vähin määrä yhdellä kaudella. Suh onnistui saamaan kuitenkin kahdeksan säkitystä, joka oli enemmän, kuin edellisellä kaudella.

### Miami Dolphins

Suhista tuli NFL historian parhaiten palkatuin puolustuksen linjamies allekirjoitettuaan kuuden vuoden sopimuksen Miami Dolphinsin kanssa, jonka arvo on 114 miljoonaa dollaria.

Avauskaudellaan Dolphinsissa Suh pelasi kauden aikana kaikki 16 ottelua avauksessa. Hän keräsi yhteensä 61 taklausta ja kuusi säkitystä. Edellisen kerran hän keräsi yli 60 taklausta kauden aikana tulokaskaudellaan, jolloin hän saavutti 66 taklausta.

Kolmen kauden jälkeen, 14. maaliskuuta 2018 Miami Dolphins vapautti Suhin.

### Los Angeles Rams

Suh solmi vuoden mittaisen 14 miljoonan dollarin sopimuksen Los Angeles Ramsin kanssa 14. maaliskuuta 2018.

Lähteet
-------

1. 1 2 3 4  Ndamukong Suh Detroit Lions.  Arkistoitu 27.3.2018. Viitattu 29.10.2010. (englanniksi)
2. ↑  Walker, James: Ndamukong Suh chooses jersey number in Miami  21.3.2015. ESPN. Viitattu 1.6.2015. (englanniksi)
3. ↑  Detroit Lions Sign No. 2 Overall Draft Pick Ndamukong Suh *bloomberg.com* 4.8.2010 Viitattu 25.12.2015 (englanniksi)
4. ↑  Lions' Ndamukong Suh wins rookie of year award *freep.com* 13.1.2011 Viitattu 25.12.2015 (englanniksi)
5. ↑  Case closed on Ndamukong Suh 24.11.2011 Viitattu 25.12.2015 (englanniksi)
6. ↑  Lions star Ndamukong Suh: A history in discipline 29.12.2011 Viitattu 25.12.2015 (englanniksi)
7. 1 2  Ndamukong Suh *nfl.com* Viitattu 12.4.2016 (englanniksi)
8. ↑  Report: Miami Dolphins to sign defensive tackle Ndamukong Suh *miamiherald.com* 8.3.2015 Viitattu 16.12.2015 (englanniksi)
9. ↑  PRESS RELEASE: Dolphins Sign Pro Bowl Defensive Tackle Ndamukong Suh  11.3.2015. Miami Dolphins.  Arkistoitu 19.5.2015. Viitattu 1.6.2015. (englanniksi)
10. ↑  Miami Dolphins cut Ndamukong Suh, Julius Thomas *NFL.com*.  14.3.2018. Viitattu 27.3.2018. (englanniksi)
11. ↑  Jeremy Bergman: Rams signing DT Ndamukong Suh to 1-year, $14M deal *NFL.com*.  26.3.2018. Viitattu 27.3.2018. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ndamukong Suh**.
* Ndamukong Suhin kotisivu (englanniksi)